ત્યારે નગરપાલિકા પાસે નર્મદા નહેરના પર્યાય સ્વરૂપે પાણી માટે ખાનગી બોરમાંથી ટેન્કરો દોડાવીને પાણી ભરીને નગરજનોને પહોંચાડવા સિવાય બીજો કોઇ વિક્લ્પ પણ નથી.ત્યારે જો હજુ નહેરમાં પાણી નહી મળે તો નગરપાલિકા આખા નગરને ટેંકરો દ્રારા પાણીપુરવઠો કઇ રીતે પુરો પાડશે એ મોટી સમસ્યા બનશે. ત્યારે ગત ચોમાસામાં પણ નહેરમાં આવી જ સમસ્યા સર્જાતાં પાલિકા દ્રારા બંધ પડેલા બોર ચાલુ કરવાનો અખતરો કરવામાં આવ્યો હતો. જો કે પાલિકાની નવી બોડીએ તાજેતરમાં પાંચ નવા બોર બનાવવાનો ઠરાવ કરાયો છે. અને કામગીરી પણ એકાદ બે દિવસમાં હાથ ધરે તો પણ તે આગ લાગે ત્યારે કુવો ખોદવા જેવી વાત બની રહે તેમ છે.જોકે ટેલિફોનિક વાતચીતમાં ચીફઓફીસર રોશની પટેલે જરૂર પડશે તો બહારથી પ્રાઇવેટ ટેંકરો મંગાવીશું અને ટુંક સમયમાં નવા બોરની કામગીરી પણ હાથ ધરીશું તેમ જણાવ્યું હતું.